**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.12.2023, ora 08.00 – 04.12.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.12.2023, ora 07.00**

**RÂURI**

**I.N.H.G.A.** a emis o **AVERTIZARE Hidrologică, cod galben şi cod portocaliu,** valabilă în intervalul **03.12.2023 ora 12:00 – 05.12.2023 ora 09:00**, vizând **Creşteri de debite şi niveluri ca urmare a propagării viiturilor formate anterior în amonte,** pe unele râuri din bazinele hidrografice: **Tur, Crasna, Barcău,** cu posibile depăşiri ale **COTELOR DE APĂRARE**, astfel:

**COD GALBEN:**

 **În intervalul 03.12.2023 ora 12:00 – 05.12.2023 ora 09:00** pe râurile din bazinele hidrografice: Tur **(judeţul Satu Mare)**, râul Crasna – pe sector aval S.H. Craidorolţ **(judeţul Satu Mare)**,Barcău – curs inferior **(judeţul Bihor)**.

**COD PORTOCALIU:**

 **În intervalul 03.12.2023 ora 12:00 – 04.12.2023 ora 24:00** pe râurile din bazinele hidrografice: râul Tur – pe sectorul aval Ac. Călineşti Oaş **(sector îndiguit - judeţul Satu Mare)**, râul Crasna – pe sector aval S.H. Craidorolţ **(sector îndiguit - judeţul Satu Mare)**.

**Se ridică începând cu 03.12.2023 ora 12:00 Avertizarea Hidrologică din celelalte bazine hidrografice avertizate anterior.**

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Bihor, Satu-Mare ( 2 prefecturi ) - AVERTIZARE Hidrologică, cod Galben.*

- *Satu-Mare (1 prefectură) – AVERTIZARE Hidrologică,* ***cod Portocaliu****.*

**Debitele au fost în creştere** datorită efectului combinat al precipitațiilor căzute în interval, cedării apei din stratul de zăpadă și propagării pe râurile din bazinul superior și mijlociu al Oltului, bazinele superioare ale Argeșului și Ialomiței, iar pe cursul Jiului, cursul superior al Prutului, cursul mijlociu și inferior al Mureșului și cursurile inferioare ale Someșului, Crasnei, Barcăului, Crișului Negru, Timișului, Carașului, Nerei și Cernei, creșterile s-au datorat numai propagării.

 Pe râurile din bazinul Vedea, pe cele din bazinele inferioare ale Oltului, Argeșului și Ialomiței, pe afluenții Jiului și pe cele din Dobrogea, debitele au fost staționare, iar pe celelalte au fost, în general, în scădere.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari pe râurile din bazinele hidrografice: Vişeu, Iza, Tur, Someş, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, bazinele superioare ale Jiului, Oltului, Prahovei, Trotușului, Bistriței (afluent al Siretului) și Moldovei și mai mici (sub 30%) pe râurile din bazinele hidrografice: Tazlău, Bârlad, Jijia, Bahlui, pe unii afluenți din bazinul superior al Argeșului și din bazinele inferioare ale Jiului și Oltului.

Ca urmare a viiturilor formate anterior pe râurile din Maramureș și Crișana, se situează **peste COTELE DE INUNDAȚIE** râurile la stațiile hidrometrice: Tur – Călinești Oaș (420+7) – jud. SM, Tur – Turulung (420+34)-jud.SM, Tur – Micula (310+81)-jud.SM, Crasna – Domănești (500+6)-jud.SM și peste COTA DE ATENȚIE râul Crasna la stația hidrometrică Berveni (490+76) – jud. SM.

 **Este în vigoare AVERTIZAREA HIDROLOGICĂ nr. 126 din 03.12.2023.**

**Debitele vor fi în scădere,** exceptând râurile din bazinele hidrografice: Vedea, Argeș, Ialomița, Bârlad, afluenții Oltului inferior, afluenții Prutului și cele din Dobrogea unde vor fi staționare și cursurile inferioare ale Someșului, Mureșului și Jiului, unde vor fi în creștere datorită propagării.

Se vor menține **peste COTELE DE APĂRARE** cursurile mijlocii și inferioare ale râurilor Tur și Crasna, ca urmare a propagării viiturilor formate anterior.

**Se menține în vigoare AVERTIZAREA HIDROLOGICĂ nr. 126 din 03.12.2023.**

**DUNĂRE**

**Debitul** la intrarea în ţară (secţiunea Baziaş) în intervalul 03.12.2023 – 04.12.2023 **a fost în scădere,** având valoareade **7400 m3/s**, peste media multianuală a lunii **decembrie (5200 m3/s).**

În aval de Porţile de Fier, debitele au fost în scădere pe sectorul Gruia – Tr. Măgurele, relativ staționare pe sectorul Zimnicea – Oltenița și în creștere pe sectorul Călărași – Tulcea.

**Debitul la intrarea în ţară (secţiunea Baziaş) va fi în creştere (7500 m3/s).**

În aval de Porţile de Fier, debitele vor fi staționare la Gruia și pe sectorul Oltenița – Cernavodă, în scădere pe sectorul Calafat – Giurgiu și în creștere pe sectorul Hârșova – Tulcea.

**2.** **Situația meteorologică în intervalul 03.12.2023, ora 09.00 – 04.12.2023, ora 06.00**

**ÎN ŢARĂ**

**Vremea s-a răcit față de ziua anterioară,** mai accentuat în vestul și centrul țării (cu până la 19...20 de grade), unde a devenit rece pentru această dată, cu abateri negative de până la 5...7 grade. În restul teritoriului, valorile termice s-au situat, în continuare, peste cele specifice datei. Cerul a fost mai mult noros în sud-est, vest și centru și variabil în rest.

Ziua a plouat în Dobrogea, local în Muntenia și izolat în Oltenia și Moldova, în timp ce local în Maramureș și pe arii restrânse în Crișana, Transilvania și la munte au fost precipitații predominant sub formă de ninsoare. Precipitațiile au continuat și în cursul nopții în sud-estul țării, unde, pe alocuri, au fost și sub formă de ninsoare, iar pe arii restânse în centru și în zona de munte, unde a nins. Vântul a suflat slab și moderat, cu intensificări la munte, în special în Carpații Orientali, cu viteze la rafală de 70...90 km/h, dar local și temporar și în sud-vest și est, cu viteze, în general, de 50...60 km/h. La ora 20 era strat de zăpadă la munte și măsura -în platformele stațiilor meteorologice- până la 41 cm în Munții Călimani, dar izolat și în Maramureș (până la 3 cm). Temperaturile maxime au fost cuprinse între -2 grade la Șiria și Dumbrăvița de Codru și 16 grade la Gorgova, Mangalia, Mahmudia, Sfântu Gheorghe – Delta Dunării, Adamclisi, Tulcea și Sulina, iar la ora 06 se înregistrau valori termice cuprinse între -8 grade la Banloc și 5 grade la Constanțadig.

La începutul intervalului, izolat, în centru și vest a fost ceață.

**OBSERVAȚII:** *de ieri de la ora 6 au fost în vigoare 3 atenționări cod galben pentru fenomene meteorologice periculoase imediate, 2 emise de către SRPV Craiova și 1 emisă de către SRPV Bacău.*

**LA BUCUREŞTI**

**Valorile termice au fost în scădere** față de intervalul anterior, însă au continuat să se situeze peste cele normale pentru această dată. Cerul a fost noros și temporar a plouat slab, iar vântul a suflat slab și moderat. Temperatura maximă a fost de 10 grade la Filaret, 11 grade la Afumați și 14 grade în Băneasa, iar la ora 06 se înregistrau 2 grade la toate stațiile meteorologice.

 **3. Prognoza meteorologică în intervalul 04.12.2023, ora 09.00 – 05.12.2023, ora 09.00**

**ÎN ŢARĂ**

**Vremea va fi rece** pentru această perioadă în cea mai mare parte a țării. Cerul va fi variabil, cu înnorări și precipitații slabe, pe arii restrânse ninsori la munte și doar izolat, mixte, în sud-est. Vântul va sufla slab și moderat, cu unele intensificări pe litoral, iar în partea a doua a intervalului, în extremitatea de sud-vest și pe crestele montane. Temperaturile maxime se vor încadra între -3 și 6 grade, iar cele minime între -8 și 2 grade, mai scăzute în depresiuni. Pe suprafețe mici se va forma ceață.

**LA BUCUREŞTI**

**Vremea va fi rece** pentru această perioadă. Temperatura maximă va fi de 3...4 grade, iar cea minimă de -5...-2 grade.

Cerul va avea înnorări, iar vântul va sufla slab și moderat.

**4. Buletin nivometeorologic pentru perioada 03.12.2023 ora 20 - 04.12.2023 ora 20**

**PENTRU ALTITUDINI MAI MARI DE 1800 m**

**Fenomene meteo predominante: Vreme în răcire accentuată.**

**Principalele mecanisme ce conduc la declanșarea avalanșelor: suprasarcini.**

**TABEL RISCURI DE AVALANŞE**

|  |  |
| --- | --- |
| ***Masive:*** | ***PESTE 1800 m*** |
| **MUNŢII FĂGĂRAŞ** | **RISC MODERAT (2)** |
| **MUNŢII BUCEGI** | **RISC REDUS (1)** |
| **Munții Țarcu-Godeanu** | **RISC REDUS (1)** |
| **MUNȚII RODNEI** | **RISC REDUS (1)** |
| **CĂLIMANI-BISTRIȚEI- CEAHLĂU** | **RISC REDUS (1)** |

**Evoluția vremii în intervalul 30.11.2023-03.12.2023**

Vremea a fost deosebit de caldă pentru această perioadă în primele trei zile, apoi s-a răcit în cursul zilei de 3 decembrie. Cerul a fost temporar noros şi s-au semnalat precipitaţii mixte. Pe arii restrânse cantitățile de precipitații au depășit 15 l/mp și izolat 30 l/mp. Stratul de zăpadă a scăzut în întreaga zonă montană, cu până la 30 cm. Vântul a suflat în general moderat, cu intensificări temporare ce au depășit trecător 90 km/h în zonele de creastă. Local s-a semnalat ceață, izolat asociată pe creste și cu depunere de chiciură.

**Evoluția stratului de zăpadă și a riscului de avalanșă, în zona montană înaltă:**

Vremea caldă a favorizat topirea accentuată a zăpezii și tasarea ei în zonele cu depozite, iar răcirea de azi înghețarea apei pătrunse în strat, întărirea zăpezii mai ales la suprafață și stabilizarea stratului. Pe văi, la altitudini de peste 1800 m pe rama nordică a Carpaților Meridionali, îndeosebi în Masivul Făgăraș, mai sunt depozite mai mari, în mare parte stabilizate.

Vremea rece va spori stabilizarea zăpezii tasate, iar ninsorile slabe vor adăuga doar un strat mic de zăpadă peste cea deja întărită. În unele cazuri, la suprasarcini, acolo unde este zăpadă mai mare, acest strat poate aluneca peste cel vechi și declanșa avalanșe în general mici.

Riscul declanșării avalanșelor va fi **RISC MODERAT (2)** la peste 1800 m în masivul Făgăraș, în rest fiind **RISC REDUS (1)**.

La altitudini mai mici de 1800 m, pe fondul încălzirii vremii, al temperaturilor pozitive și precipitațiilor lichide, zăpada existentă s-a topi accelerat, stratul devenind local discontinuu.

**În data de 03.12.2023,** la ora 14 stratul de zăpadă din platforma stațiilor meteorologice măsura:

**Carpaţii Meridionali:** 39 cm la Bâlea-Lac, 30 cm la Vf. Omu, 15 cm la Păltiniș, 12 cm Vf. Țarcu, 9 cm la Cuntu, 1 cm Parâng și Predeal.

**Carpaţii Orientali:** 41 cm la Vf. Călimani, 31 cm la Vf. Lăcăuți, 18 cm la Bucin, 14 cm la Ceahlău-Toaca, 12 cm la Vf. Iezer, 7 cm la Penteleu.

**Carpaţii Occidentali:** 9 cm la Stâna de Vale, 3 cm la Semenic, 2 cm la Vf. Vlădeasa.

**Prognoza vremii în intervalul 03.12.2023, ora 20:00 - 04.12.2023, ora 20:00:**

Vremea se va răci accentuat față de zilele precedente. Cerul va fi variabil, cu înnorări temporare și local va ninge slab. Vântul va sufla slab și moderat, cu intensificări izolate și trecătoare în zonele înalte.

**Temperaturi prognozate în intervalul 03.12.2023 ora 20 - 04.12.2023 ora 20:**

**Peste 1800 m:** temperaturi minime: -15 la -10 grade.

**temperaturi maxime:** -11 la -6 grade.

**Sub 1800 m: temperaturi minime:** -12 la -6 grade.

**temperaturi maxime:** -8 la -2 grade.

**Vânt la peste 2000 m:** din sector predominant vestic noaptea, apoi ziua nord-vestic, cu viteze de 30-70 km/h.

**Izoterma de 0 grade:** în coborâre spre sol.

**Notă: Legenda de coduri de culori pentru caracterizarea riscului la avalanşe:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

Nu au fost semnalate evenimente deosebite.

* 1. **Pe Marea Neagră**

**GNM-CJ Constanta**, informeaza telefonic despre o **poluare cu irizatii de produse petroliere, observata în data de 03.12.2023, orele 15:00, in zona de promenada a Digului de Nord din Portul Constanța către Farul Alb**, zona costiera a Marii Negre, jud. Constanta, unde se simțea un miros puternic de produse petroliere venind dinspre mare in zona digului cu stabilopozi. Se va reveni cu informatii suplimentare.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 28.11.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 28.11.2023 – 29.11.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

 **Judeţul Botoşani:**

 - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 **Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I de aplicare a restrictiilor.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se aplica situatia de restrictii in alimentarea cu apa la folosinta:

 \* S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

  **Judeţul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

 **Notă: ANAR** informeaza telefonic, ca urmare a producerii unui cutremur mediu cu magnitudinea ML 4.7, la adâncimea de 150 km, in data de azi, 04.12.2023, 00:05:44 (ora României), în ZONA SEISMICA VRANCEA, BUZAU, nu s-ar raportat avarii la constructiile hidrotehnice din administrare.

**DIRECȚIA COMUNICARE**